ব্যাংকটিতে সবক্ষেত্রে যথাযথ কর্মকর্তা নিয়োগ না হওয়ার অভিযোগ সম্পর্কে ব্যাংকের সাবেক চেয়ারম্যান বলেন, ফারমার্স ব্যাংকের সকল ক্ষেত্রে যথাযোগ্য কর্মকর্তা নিয়েছি। বেসরকারি ব্যাংকের মধ্যে একমাত্র ফারমার্স ব্যাংকেই সবচাইতে বেশি মুক্তিযুদ্ধের উত্তরসূরিদের নিয়োগ দিয়েছি। এটা ইচ্ছা করেই করেছি। এতে কেউ যদি মনে করে ব্যাংকের স্বার্থ লঙ্ঘিত হয়েছে, তারা সত্য ও সৎ কথা বলেননি।